Qaradağlılar/Kərəmpa oymağı
Ustaclı  elinə  qatılan  oymaqlardan  biri  də  Kərəmpadır. Kərəmpa  oymağı  sonra  Kəngərli  oymağı  ilə  birləşərək  el  yaratdı. XVIII  yüzildə  Dərəlyəz  qəzasında  Kərəmpa  adlı  kənd  vardı.
Kərəmpa  oymağının  ünlü  nümayəndələrindən  biri   Çıraq  bəydir. Çıraq  bəy  sultan  ünvanı  ilə  Şah  Abbasa  xidmət  etmişdi. Şabran  və  Dərbəndin  hakimi  olmuşdu.
Kərəmpa  oymağının  səsli  oğullarından  biri  də  Əhməd  bəydir. Əhməd  bəy  Şah  Məhəmməd  Xudabəndənin  və  Şah  Abbasın  ağalıq  dönəmində  orduda  xidmət  etmişdi.
Kərəmpa  oymağının  üzdə  olan  adamlarından  biri  də  Əhməd  ağadır. Əhməd  ağa  Şah  Ismayıl  Səfəvinin  ağalıq  dönəmində  oymaq  başçısı  idi.
Əhməd  ağanın  Əli  bəy  adlı  oğlu  vardı.
Əli  bəy  Şah  Təhmasibin  hakimiyyəti  dönəmində  orduda  xidmət  edirdi.

Qaradağlılar